วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 22 พ.ค.60
22 พ.ค. 2560

วิเคราะห์ตลาดภาคบ่าย – บล.เอเอสแอล
ภาพรวมตลาดภาคเช้า
SET Index ปิดภาคเช้า 1,558.19 จุด (+8.55 จุด,+0.55%) กรอบ 1,560-1,553 จุด มูลค่าการซื้อขาย 19,815 ลบ. เรียงลำดับมูลค่าการซื้อขายรายกลุ่มENERG BANK PROP COMM ICT HELTH FIN TRANS IMM ตามลำดับ. ตลาดภูมิภาค [Hang Seng +0.78%][KOSPI +0.48%][Nikkei225 +0.30%][ChinaA50 +0.45%][TAIEX +0.29%]
[ติดตาม]
– ดัชนีกิจกรรมการผลิตทั่วประเทศเดือนเม.ย.จากเฟดชิคาโก สหรัฐฯ 19.30น.
Source : Investing.com
จับตาเฟดเผยรายงานการประชุมเดือนพ.ค.วันพุธนี้ คาดส่งสัญญาณขึ้นดอกเบี้ยเดือนหน้า
ตลาดการเงินจับตาธนาคารกลางสหรัฐ (เฟด) มีกำหนดเปิดเผยรายงานการประชุมประจำเดือนพ.ค.ในวันพุธนี้ ขณะที่นักวิเคราะห์คาดการณ์ว่า ในรายงานการประชุมดังกล่าว เฟดอาจจะส่งสัญญาณเกี่ยวกับการปรับขึ้นอัตราดอกเบี้ยในการประชุมเดือนหน้า ซึ่งจะช่วยให้นักลงทุนคลายความวิตกกังวลเกี่ยวกับความไม่แน่นอนของทิศทางนโยบายการเงินของเฟด (Source : IQ สำนักข่าวอินโฟเควสท์)
IMPACT (+) SCB BJC KBANK KTB SCC BDMS EA TRUE LH PTT DTAC CPN PTTEP BAY BEC CBG CPF TOP
IMPACT (-) CPALL ADVANC IVL MAKRO INTUCH BEM M BLA TPIPP ESSO COL TCAP IMPACT SPF BCH
แนวโน้มตลาดและหุ้นเทคนิคที่น่าสนใจ
SET Index
ปรับตัวเปิด Gap ส่งสัญญาณบวกระยะสั้น
SET index ปรับตัวเปิด Gap ยืนเหนือแนวรับ 1,558 จุด ส่งสัญญาณบวกในระยะสั้น ในขณะที่ปริมาณการซื้อขายยังคงไม่มาก โดยแนวต้านระหว่างวันอยู่ที่ 1,565 จุด แนวรับระยะสั้น 1,558 จุด โดยแนวต้านถัดไปคือ 1,575 จุด เน้นเก็งกำไรในหุ้นรายตัวเป็นหลัก
SIRI
ส่งสัญญาณการกลับตัว
SIRI เริ่มมีแรงซื้อเข้ามาในช่วงเช้าวันนี้ รวมไปถึงการยืนเหนือแนวรับหลักที่ 2.04 บาท ได้อย่างแข็งแกร่ง ส่งสัญญาณการกลับตัวของราคา แนวต้านถัดไปที่ 2.14 / 2.22 บาท ระหว่างวันเน้นยืนเหนือแนวรับหลัก 2.04 บาท ตัดขาดทุนหากหลุด 2.00 บาท
KTB
ดีดตัวยืนเหนือแนวรับ
KTB ในช่วงเช้าวันนี้ ดีดตัวยืนเหนือแนวรับ 18.90-19.00 บาท ส่งสัญญาณบวกในระยะสั้น และเริ่มมีวอลุ่มการซื้อขายเข้ามาสนับสนุน แนวต้านถัดไปที่ 19.70 บาท ระหว่างวันไม่ต่ำกว่าแนวรับ 18.90 บาท ลงมายังเป็นสัญญาณบวก ตัดขาดทุนหากหลุด 18.50 บาท